### | | | | --- | --- | | | | | --- | | **Byråd** 29. november 2016 Sagsnr. 710-2007-25000 Dok.nr. 710-2016-386689 Sagsbehandler DPGILA | | 185.                Kvalitetsstandard for misbrugsbehandling af unge og voksne i [adresse] - Åbent

###

|  |  |
| --- | --- |
| Tidl. politisk behandling | BY, 26.08.14, pkt. 147 |
| Forventet sagsgang | SS-U, BS-U, ØK, BY |
| Lovgrundlag | Servicelovens § 101 og Sundhedslovens § 142 |

###

**SAGENS INDHOLD**

Byrådet skal i denne sag tage stilling til forslag om
reviderede kvalitetsstandarder for misbrugsbehandling af henholdsvis unge under
18 år og voksne i [adresse].

Kvalitetsstandarderne for henholdsvis social stof- og
alkoholmisbrugsbehandling af unge og for social stofmisbrugsbehandling af
voksne skal give en information om kommunens sociale misbrugsbehandlingstilbud
og tydeliggøre de politiske prioriteringer i forbindelse hermed.

[adresse] kvalitetsstandarder på områderne blev
godkendt af Byrådet 26. august 2014. Kvalitetsstandarderne skal som minimum
revideres hvert andet år.

Siden 2014 er der vedtaget ny lovgivning, der nødvendiggør
ændringer i kvalitetsstandarderne.

Det skal bemærkes, at der tillige er en kvalitetsstandard
for alkoholmisbrugsbehandling af voksne. De lovgivningsmæssige ændringer
vedrører ikke dette område, og der er heller ikke krav om revidering af
kvalitetstandarden hvert andet år.

De lovgivningsmæssige ændringer er følgende:

*Tilsyn*

Alkoholbehandling og anonyme behandlingstilbud har siden 1.
januar 2016 været omfattet af Socialtilsynets kompetence.

*Lægesamtaler og lægelig stofmisbrugsbehandling
(substitutionsbehandling med medicin)*

· Borgeren har ret til en lægesamtale inden iværksættelse af
behandling

· Senest 14 dage efter henvendelsen til kommunen har borgeren ret
til lægelig stofmisbrugsbehandling

· Der er frit valg for borgeren mellem offentlige og private
behandlingstilbud om lægelig stofmisbrugsbehandling

· I særlige tilfælde har borgeren mulighed for at få dækket
udgifterne til befordring til og fra behandlingsstedet.

*Anonym misbrugsbehandling*

Siden 1. juli 2015 har personer med et behandlingskrævende
stofmisbrug, som ikke får hjælp efter serviceloven til andre sociale ydelser,
krav på tilbud om anonym ambulant stofmisbrugsbehandling. Behandlingen er et
afgrænset behandlingsforløb af kortere varighed og indeholder gruppebehandling
og mulighed for en individuel afsluttende samtale.

De lovgivningsmæssige ændringer er indarbejdet i det
reviderede forslag til kvalitetsstandard, som er vedlagt som bilag. Herudover
er der foretaget rettelser af redaktionel karakter.

**VURDERING**

Bekendtgørelsen om kvalitetsstandard for social behandling
af stofmisbrug fastlægger en række krav til indholdet af kvalitetsstandarderne,
bl.a. løbende opfølgning på borgerens behandlingsplan og krav om at sætte mål
for indsatsen.

Med henblik på løbende at følge op på resultaterne af
misbrugsbehandlingen vedtog Byrådet i forbindelse med seneste revision af
kvalitetsstandarderne følgende måltal:

1. Andelen af
stofmisbrugere, der er stoffri eller har reduceret deres stofmisbrug efter
afsluttet behandling skal udgøre minimum 35 %

2. Andelen af
stofmisbrugere, der har afsluttet deres behandling og vender tilbage til
stofmisbrugsbehandling inden for 12 måneder skal maksimalt udgøre 10 %

3. Andelen af
stofmisbrugere, der har afsluttet deres behandling med stoffrihed og vender
tilbage til stofmisbrugsbehandling med tilbagefald inden for 12 måneder skal
maksimalt udgøre 2 %.

Social og Sundhed foreslår, at de tre mål beholdes som en
del af kvalitetsstandarderne, og at opfølgningen på måltallene foretages
løbende ved revidering af kvalitetsstandarderne hvert andet år.

Social og Sundhed har fulgt op på, om de tre mål er opfyldt
i 2015, hvor der foreligger data for et helt års aktiviteter i [adresse]
Rusmiddelcenter.

Ad mål 1.

I 2015 var 29 % af de i alt 130 borgere stoffri eller havde
reduceret deres stofmisbrug efter afsluttet behandling. Målet på de 35 % blev
således ikke nået i 2015. Social og Sundhed forventer, at måltallet nås ved
næste opfølgning i 2018.

32 % af de 130 borgere udeblev fra behandlingen i 2015. Hvis
de havde afsluttet deres behandling, vil måltallet forventelig blive øget. [adresse]
Rusmiddelcenter vil derfor øge indsatsen for at få kontakt til disse borgere og
dermed motivere dem til at fortsætte behandlingen.

Ad mål 2.

Målet er nået i 2015, da der ikke er borgere, som er vendt
tilbage til behandling inden for 12 måneder, efter de er afsluttet.

Ad mål 3.

Målet er nået i 2015, da ingen borgere, der har afsluttet
deres behandling med stoffrihed har haft tilbagefald inden for 12 måneder.

I afsnittet om visitationsprocedure i kvalitetsstandarden
for unge, er det justeret, at den unge tilbydes en samtale inden for to uger. I
den tidligere udgave stod der én uge. I praksis henvender borgeren sig i uge 1,
hvorefter der foretages visitation førstkommende fredag. Samtalen tilbydes i
uge 2, og der kan derfor i nogle tilfælde gå mere end en uge fra borgerens
henvendelse til samtalen afholdes.

**ØKONOMI**

Kvalitetsstandarderne er udarbejdet med baggrund i den
nuværende økonomiske ramme. Ændringerne skønnes derfor ikke at have økonomiske
konsekvenser.

**INDDRAGELSE**

[adresse] har i forbindelse med revideringen
af kvalitetsstandarderne inviteret brugerne til en dialog om deres oplevelse af
rusmiddelcenteret. Dialogmøderne har været holdt for henholdsvis voksne og
unge/familier. Følgende blev fremhævet af brugerne:

· De individuelle samtaler er vigtige, og det opleves, at
behandlerne følger op på aftalerne

· Der er en positiv modtagelse af borgerne i rusmiddelcenteret, og
det er nemt at få kontakt til behandlerne

· Der mangler synlighed om [adresse]

· Der er ønske om mere fleksibilitet i åbningstiden.

[adresse] Rusmiddelcenter har arbejdet videre med forslaget
om større synlighed samt mere fleksibilitet i åbningstiden. Der er udarbejdet
en informationsfolder, der er rundsendt i hele kommunen og findes på kommunens
hjemmeside. Der er taget kontakt til ungdomsuddannelser, og der vil jævnligt
blive udsendt nyhedsbreve, bl.a. via sociale medier. Åbningstiden er ændret, så
der to gange om ugen er åbent til kl. 17.30. I det nye sundhedscenter i Ulstrup
bliver der etableret en åben rådgivning en dag om ugen.

Handicaprådet er på mødet 24. oktober 2016 orienteret om
forslag til reviderede kvalitetsstandarder.

**INDSTILLING**

Direktøren for Børn og Skole og direktøren for Social og
Sundhed indstiller til Byrådet:

1.    At den reviderede kvalitetsstandard
for social stofmisbrugsbehandling af voksne i [adresse] godkendes.

2.    At den reviderede
kvalitetsstandard for social stof- og alkoholmisbrugsbehandling af unge i
Favrskov Kommune godkendes.

**BESLUTNING**

***Social- og Sundhedsudvalget, 8. november 2016:***

Fraværende:Ingen

Indstilles godkendt med få redaktionelle ændringer.

***Børne- og Skoleudvalget, 7. november 2016:***

Fraværende:Ingen

Ad 2. Indstilles godkendt.

***Økonomiudvalget, 22. november 2016:***

Fraværende:Nanni Frandsen

Ad 1 og 2 indstilles godkendt.

**Bilag**

|  |  |
| --- | --- |
| Udkast Kvalitetsstandard for social stofmisbrugsbehandling af voksne i [adresse] | 710-2016-373706 |
| Udkast Kvalitetsstandard for social stof og alkoholmisbrugsbehandling af unge i [adresse] | 710-2016-373705 |